Vivo V15 की कीमत एक बार फिर हुई कम, जानें नया दाम  
Vivo V15 में 32 मेगापिक्सल का पॉप-अप सेल्फी कैमरा है 
Vivo V15 में 6.53 इंच का फुल-एचडी+ इनसेल फुलव्यू डिस्प्ले है
हीलियो पी70 प्रोसेसर का इस्तेमाल हुआ है वीवो वी15 में
Vivo ने एक बार फिर भारत में अपने Vivo V15 स्मार्टफोन की कीमत में कटौती कर दी है। याद करा दें कि वीवो वी15 को इस साल मार्च में 23,990 रुपये में लॉन्च किया गया था। पिछले महीने पहली बार Vivo V15 की कीमत में कटौती की गई थी जिसके बाद यह स्मार्टफोन 21,990 रुपये में बेचा जा रहा था। अब एक बार फिर Vivo ने वीवो वी15 की कीमत कम कर दी है। कंपनी का दावा है कि नई कीमत के साथ अब Vivo V15 भारत में सबसे किफायती पॉप-अप कैमरा स्मार्टफोन बन जाएगा। आइए अब आपको भारत में Vivo V15 की नई कीमत और इसके स्पेसिफिकेशन के बारे में विस्तार से जानकारी मुहैया कराते हैं।

वीवो ने आज घोषणा की है कि Vivo V15 (रिव्यू) की कीमत में कटौती के बाद अब इसे 19,990 रुपये में बेचा जाएगा। इसका मतलब लॉन्च होने के बाद से अब तक इसकी कीमत में 4,000 रुपये की कटौती की गई है। याद करा दें कि पिछले माह भी Vivo V15 की कीमत में 2,000 रुपये की कटौती की गई थी। जैसा कि हमने आपको बताया कि Vivo V15 को इस साल मार्च में 23,990 रुपये में उतारा गया था। इस दाम में 6 जीबी रैम और 64 जीबी स्टोरेज वेरिएंट को लॉन्च किया गया था। खबर लिखे जाने तक ई-कॉमर्स साइट Amazon, Flipkart और वीवो के ई-स्टोर पर स्मार्टफोन को 21,990 रुपये के साथ ही लिस्ट किया हुआ था। लेकिन उम्मीद है कि जल्द ही Vivo V15 को नई कीमत के साथ लिस्ट किया जाएगा।


डुअल-सिम (नैनो) वाले Vivo V15 फोन में 6.53 इंच का फुल-एचडी+ (1080x2340 पिक्सल) इनसेल फुलव्यू डिस्प्ले है, इसका आस्पेक्ट रेशियो 19.5:9 है। स्क्रीन प्रोटेक्शन के लिए कॉर्निंग गोरिल्ला ग्लॉस 5 का इस्तेमाल हुआ है। इसके अलावा वीवो वी15 एंड्रॉयड 9 पाई पर आधारित फनटच ओएस 9 पर चलता है। स्पीड और मल्टीटास्किंग के लिए हैंडसेट में ऑक्टा-कोर मीडियाटेक हीलियो पी70 प्रोसेसर का इस्तेमाल हुआ है। Vivo V15 में 6 जीबी रैम और 64 जीबी की इनबिल्ट स्टोरेज है, माइक्रोएसडी कार्ड की मदद से स्टोरेज को 256 जीबी तक बढ़ाना संभव है।

अब बात कैमरा सेटअप की। Vivo V15 के पिछले हिस्से में तीन रियर कैमरे हैं, 12 मेगापिक्सल (डुअल-पिक्सल) प्राइमरी सेंसर है, जिसका अपर्चर एफ/1.78 है, 8 मेगापिक्सल का सेंसर है जिसका अपर्चर एफ/2.2 है और तीसरा सेंसर 5 मेगापिक्सल का है जिसका अपर्चर एफ/2.4 है। Vivo V15 में 32 मेगापिक्सल का पॉप-अप सेल्फी कैमरा है, जिसका अपर्चर एफ/2.0 है। फोन में जान फूंकने के लिए 4,000 एमएएच की बैटरी दी गई है और फोन के पिछले हिस्से में ग्रेडिएंट बैक पैनल मिलेगा।
एक्सेलेरोमीटर, एंबियंट लाइट सेंसर, डिजिटल कंपास, जायरोस्कोप और प्रॉक्सिमिटी सेंसर फोन का हिस्सा हैं। सिक्योरिटी के लिए फोन के पिछले हिस्से में फिंगरप्रिंट सेंसर दिया गया है। कनेक्टिविटी के लिए 4 जी वीओएलटीई, ब्लूटूथ वर्जन 5.0, माइक्रो-यूएसबी (ओटीजी के साथ), जीपीएस/ए-जीपीएस और 3.5 मिलीमीटर हेडफोन जैक है। Vivo V15 की लंबाई-चौड़ाई 161.97x75.93x8.54 मिलीमीटर और वज़न 189.5 ग्राम है।